Joseph Wurth
De Joseph Wurth (Würth) alias Joseph Würth-Weiler, gebuer den 3. November 1861 an der Stad Lëtzebuerg an do gestuerwen den 12. Dezember 1946, war e lëtzebuergesche Jurist.

De Joseph Wurth, dee seng Carrière als Affekot ugefaangen hat, war ënner anerem President vun der Société en commandite Paul Wurth respektiv der Société des anciens établissements Paul Wurth & Cie, Direkter vun der Banque internationale à Luxembourg (BIL), Administrateur vun enger ganzer Rei vu Gesellschaften, Member vun der Chambre de commerce, etc.

Vun 1910 bis 1919 war hie  Konsul  vum Keeserräich Éisträich-Ungarn.

De Joseph Wurth war Grënnungsmember vum Touring Club luxembourgeois (T.C.L.), deen den 20. Dezember 1896 am Restaurant Lentz an der Stad gegrënnt ginn ass, an Nofollger vum Auguste Liger als President vum Veräin.

Zesummen mam Ernest Arendt an dem Auguste Liger huet hien den 3. an de 4. Band vun der Lëtzebuerger Pasicrisie publizéiert.

De Joseph Wurth war am éischte Bestietnes mat der Louise Weiler (1863-1915) bestuet. Seng zweet Fra war d'Guita Clerico (1889-1948), déi hien 1921 bestuet huet. Hie war de Brudder vum Paul Wurth.

Gielercher 
 Chevalier vum Ordre de la couronne de chêne (Promotioun 1912)

Literatur
Mersch, J., 1967. La famille Wurth. Biographie nationale du pays de Luxembourg, fasc. 15: 165-378.

Gebuer 1861
Lëtzebuergesch Affekoten
Chevalier de l'ordre de la couronne de chêne
Gestuerwen 1946